Diari Oficial de la Generalitat Valenciana


Sumari del DOGV 7523, del 12-05-2015 (2015/4130)

Notificació de la sentència dictada en el procediment ordinari número 364/2011.
-------------------------------------------------------------------------------

### Dades del document

Número de DOGV
:   7523

Data del DOGV
:   12-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4130


Organisme emissor
:   Jutjat de Primera Instància i Instrucció Número 2 de Nules

Tipus de document
:   Edicte

Notificació de la sentència dictada en el procediment ordinari número 364/2011. [2015/4130]  
Procediment ordinari 000364/9157-YH  
De: Immobiliària Els Estanys.  
Procuradora: Mª Carmen Ballester Villa.  
Contra: Promociones Naplasol, SL.  
Procurador/a: -  
En este procediment, seguit a instàncies de Immobiliària Els Estanys contra Promociones Naplasol, SL, s'ha dictat sentència que literalment és com seguix:  
«Sentència número 000121/2012  
Part demandant: Immobiliària Els Estanys.  
Advocada: Alicia Amer Martín.  
Procuradora: Mª Carmen Ballester Villa.  
Part demandada: Promociones Naplasol, SL (en rebel·lia processal).  
Advocat: no designa.  
Procurador: no designa.  
Jutgessa: Laura Alamán Pla.  
Lloc: Nules.  
Data: 27 de desembre de 2012  
Objecte del juí: acció de reclamació d'una quantitat.  
Antecedents de fet  
Primer. En data 10 de març de 2011, la procuradora María Carmen Ballester Villa, en nom d'Immobiliària Els Estanys, CB, va presentar demanda de reclamació d'una quantitat contra la mercantil Promociones Naplasol, SL. En la demanda esmentada es reclamava l'abonament dels gastos d'intermediació prestats per l'actora a la demandada en la venda d'una sèrie de vivendes de l'edifici Corona, promoguts per la demanda, i que ascendia a 35.971,15 euros.  
Per diligència de 8 de juliol de 2011, es va requerir la representació processal de l'actora perquè acreditara la seua representació processal en el termini de 10 dies. Esmenat el defecte, per diligència de 29 de juliol de 2011, es va requerir novament la procuradora als efectes que presentara el document original del justificant del pagament de la taxa judicial.  
Segon. Esmenat el defecte, per Decret de 29 de setembre de 2011, es va admetre a tràmit la demanda, traslladant a la demandada perquè en el termini de 20 dies es procedira a contestar la demanda. No havent contestat la demanda en el termini mencionat, després d'haver rebut el correu certificat amb justificant de recepció, es va decretar en data 31 de juliol de 2012, la rebel·lia processal de Promociones Naplasol, SL, assenyalant-se data per a la celebració de l'audiència prèvia el 19 d'octubre de 2012.  
El dia assenyalat va comparéixer únicament la part actora, no compareixent la demandada. La part actora es va ratificar en el seu escrit de demanda i va sol·licitar la recepció del plet a prova. Interessada únicament la documental, en virtut del que disposa l'article 429.8 Llei d'Enjudiciament Civil, van quedar les actuacions vistes per a sentència.  
Dispositiva  
Estime íntegrament la demanda presentada per la representació processal d'Immobiliària Els Estanys contra Promociones Naplasol, SL, condemnant Promociones Naplasol, SL, a abonar a Immobiliària Els Estanys, CB, la quantitat de 35.971, 15 euros, més els interessos de demora sobre la referida quantitat i pagament de les costes processals.  
Notifiqueu esta resolució a les parts, així com que és susceptible de recurs d'apel·lació davant de l'Audiència Provincial de Castelló. El recurs s'interposarà per mitjà d'escrit presentat en este jutjat en el termini de 20 dies hàbils comptadors des de l'endemà de la notificació, exposant les al·legacions en què es base la impugnació, a més d'esmentar la resolució contra la qual s'apel·la i les decisions que s'hi impugnen.  
  
Informació sobre el depòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit, que se li tornarà només en el cas que el recurs siga estimat.  
Expediu el certificat d'esta sentència per a ser unida a les actuacions i incorporeu l'original en el llibre de sentències.  
Així, esta és la meua sentència, que pronuncie, mane i firme, Laura Alamán Pla, jutgessa del Jutjat de Primera Instància i Instrucció número 2 de Nules.  
Publicació. Llegida i publicada ha sigut l'anterior resolució per la jutgessa que la subscriu, estant celebrant audiència en el dia de la data. En done fe».  
  
I atés que el demandat, Promociones Naplasol, SL, es troba en parador desconegut, expedisc este edicte a fi que li valga de notificació de forma deguda.  
  
Nules, 5 de maig de 2015.- El secretari judicial: Eugenio Ángel Martín Sánchez.